alexandrainst/scandi-wiki huggingface dataset:
Addiewell

Addiewell  (skotsk: Aidieswall, skotsk-gælisk: Tobar Adaidh) er en landsby i regionen West Lothian i Skottland. I desember 2008 ble det åpnet et nytt fengsel i byen, med kapasitet på opptil 800 mannlige innsatte. Addiewell har i dag skole, tre butikker, en pub og et samfunnshus. Den lokal fotballklubben heter Loganlea United. Landsbyen tilhører den britiske valgkretsen Livingston og den større valgkretsen Almond Valley for det skotske parlamentet.

Historie 
Byen ble opprettet som følge av at kjemikeren James Young (1811–1883) forlot Manchester i 1852. Han hadde kjøpt et amerikansk patent for å produsere parafinolje ved å destillere kull, kjent som oljeskiferindustri. Etter 1865 valgte Young å bygge en større fabrikk ved Addiewell grunnet dens lokalisering ved elven Breich. Han aktet å bygge et mønstersamfunn for sine arbeidere etter modell av Bournville ved Birmingham. Da det var leire under jorden bygde han en fabrikk for å framstille murstein og således redusere kostnadene. Han anskaffet seg arealer 1,6 km vest for landsbyen West Calder, og utviklet byen hovedsakelig mellom 1865 og 1870. Young oppkalte mange av gatene etter sine helter; som Humphry Davy; Michael Faraday; David Livingstone; Robert Stephenson; og James Watt. Imidlertid opererte han landsbyen etter samme prinsipper som ved kullindustrien i sørlige Wales; arbeidere ble betalt i en lokal valuta for å sikre deres lønninger forble i landsbyen.

Ved 1900-tallet ble bortimot 2 millioner tonn oljeskifer, de eneste lønnsomme avsetningene utenfor Russland, utvunnet årlig over hele West Lothian og sysselsatte rundt 4 000 menn. Raffineriet ble stengt i 1921, og reduksjonen i antallet arbeidere førte til at en del av de eldste husene ble revet. Pararfinproduksjon var ment å bli avsluttet i mellomkrigstiden, men ble reddet grunnet utbruddet av den andre verdenskrig, og ble først nedlagt i 1956. Stedet forble uten bruk inntil de siste bygningen ble fjernet i 1986. På dette samme området som den tidligere kjemiske fabrikken ble det på 2000-tallet bygget et fengsel for risikoinnsatte og som åpnet 12. desember 2008.

Addiewells jernbanestasjon er knyttet Shotts Line fra Glasgow til Edinburgh. Det går tog hver time i hver retning.

Referanser

Litteratur 
 Findlay, Alistair (2010): Shale Voices, Luath Press Ltd, ISBN 978-1906307110. Memoarer om parafinindustrien.

Eksterne lenker 
 
 Addiewell Heritage
 Addiewell Primary School
 Addiewell Bing, Scottish Wildlife Trust

Byer i West Lothian
Anthony W. Gardiner

Anthony William Gardiner (født 3. februar 1820 i Southampton County i Virginia, død 1885) var en liberisk politiker som var landets niende president fra 1878 til 1883. Han var den første i ei rekke presidenter fra True Whig Party som holdt makta uavbrutt fram til 1980.

Gardiner blei født i Southampton County i Virginia i USA. I 1831, mens han forstatt var barn, flytta familien hans til Liberia sponsa av American Colonization Society. Gardiner tok jussutdannelse i Liberia, og var i 1847 en delegat i nasjonalkongressen som laga utkastet til Liberias uavhengighetserklæring og grunnlov. Han blei Liberias første generaladvokat, og var med i nasjonalforsamlinga fra 1855 til 1871.

Han blei valgt til visepresident i 1871, og gjenvalgt én gang, og var dermed visepresident fram til 1876. Da president Joseph Jenkins Roberts var ute av stand til å gjøre pliktene sine fra 1875 til tidlig 1876 var Gardiner også fungerende president.

Under to år etter at hans virke som visepresident og fungerende president var over blei Gardiner valgt til president, og trådte inn i stillinga i 1978. Hans presidentskap var prega av stridigheter med europeiske stormakter som var med i kappløpet om Afrika, især Storbritannia og Tyskland, som gjorde territorialkrav på liberiske områder.

Litteratur 
 Benjamin Brawley (1921, 1971). A Social History of The American Negro, Being a History of the Negro Problem in the United States. Including A History And Study Of The Republic Of Liberia. New York, AMS Press. ISBN 0-404-00138-6.

Eksterne lenker 
 Liberia Past and Present: President Anthony W. Gardiner 1978–1883

Liberiske presidenter
Personer fra Southampton County i Virginia
Dødsdato ikke oppgitt
Øystein Rakkenes

Øystein Rakkenes (født 1956 i Tromsø) er en norsk journalist, forfatter og filmskaper, blant annet kjent fra radio- og TV-programmer  sendt i NRK.

Rakkenes vokste opp i Vågsøy i  Sogn og Fjordane. Han har vært sjøoffiser og blant annet arbeidet som rådgiver for Dalai Lamas stab i Dharamsala i India. Han var også den første læreren og mentoren for tibetanernes eksil-radiostasjon, Voice of Tibet, ved oppstarten i Dharamsala i 1996.

Han har arbeidet som programleder, nyhetsjournalist, reporter og TV-produsent siden 1989. Rakkenes' spesialfelt har vært  samfunnsjournalistikk og verdi- og livssynsspørsmål. Han har også arbeidet mye med forholdene i Sør-Afrika, India Burundi, Rwanda og Tibet. I NRK startet han i nyhetsredaksjonen og har siden deltatt i redaksjonene i blant annet Verdibørsen, Sånn er livet og EKKO, NRK P2s program om aktuelle samfunnsforhold og mennesker. Han har også vært kåsør i kulturavdelingen i P2, ved siden av å produsere TV-programmer for Fakta-avdelingen i NRK fjernsynet.

I 2001 ga Rakkenes ut boka Havlandet på Selja forlag sammen med fotografen Thomas Bickhardt. Boka er et møte med tradisjonelle verdier i kystsamfunn på Vestlandet i kontrast til raskt skiftende levesett påvirket av oljeindustrien. 

I 2003 kom Himmelfolket. En norsk høvding i Zululand på Cappelen forlag. Boka handler om Hans Paludan Smith Schreuder fra Sogndal, mannen som ble Zulukongens ambassadør og Norges første internasjonale fredsmegler.

I 2006 fikk Øystein Rakkenes prisen for årets beste dokumentar for filmen In Gandhi's footsteps ved Indo-American Film Festival i Atlanta, USA. Filmen omhandler en av Indias mest kjente aktivister, Kiran Bedi, og ble produsert av Pål Chr. Buntz. I 2010 fikk Rakkenes Amandaprisen for dokumentarfilmen Brødre i krig, som han var regissør for. Filmen er et nært portrett av to brødre fra Trondheim som havner på hver sin side i andre verdenskrig. Etter nesten 70 år møtes de i hjembyen Trondheim, den ene tidligere frontsoldat, og den andre britisk spion. En bok med samme tittel ble gitt ut på Pax forlag i 2010.

Dokumentarfilmen Det siste vitnet, der Øystein Rakkenes er regissør og produsent, var åpningsfilmen under Kortfilm- og dokumentarfilmfestivalen i Grimstad i juni 2013. Dette er en film om Pelle-gruppa, en sabotasjegruppe ledet av Ragnar Sollie. Filmen viser hvordan mektige aktører i norsk samfunnsliv avlyttet, trakasserte og utsatte flere av Pelle-gruppas medlemmer for yrkesforbud i tiden etter 1945. Det siste vitnet avstedkom debatt omkring den store forskjellsbehandlingen av norske motstandsmenn etter krigen. Filmprosjektet var også medvirkende til at bystyret i Oslo bestemte seg for å hedre Pelle-gruppa med et monument på Aker Brygge. Det ble avduket 22. november 2013.

Referanser

Eksterne lenker 
 

Norske radiojournalister
NRK-journalister
Norske filmregissører
Norske sakprosaforfattere
Personer fra Tromsø kommune
Efficiency Movement

Efficiency Movement var en større sosial og økonomisk bevegelse i USA, Storbritannia og andre industrialiserte land tidlig på 1900-tallet. Bevegelsen forsøkte å identifisere og eliminere flaskehalser innenfor alle områder av samfunnet og økonomien, og å utvikle og implementere de beste former for praksis. Konseptet dekket mekaniske, økonomiske, sosiale og personlige forbedringer. Kravet om effektivitet ga løfter om en effektiv, dynamisk styrking som ble belønnet med vekst. Som følge av en av dens tidlige forkjempere, er den ofte blitt referert til som taylorisme. 

Industrihistorie
Økonomisk historie
Teknologihistorie
Adlerhorn

Adlerhorn er et fjell i Wallis-Alpene i Sveits. Fjellet ligger i kommunen Zermatt og har en høyde på 3 988 meter over havet. På nordsiden ligger Adlerbreen og på sørsiden Findelbreen.

Eksterne lenker
 Liste over fjell over 2000 m i Sveits med koordinater 
 Adlerhorn på Mount Wiki

Fjell i Wallis
Fjell over 3000 meter
Adligenswil

Adligenswil  er en kommune i distriktet Luzern i kantonen Luzern. Kommunen har 5 491 innbyggere (desember 2010). Den ligger øst for byen Luzern og grenser til kantonen Schwyz.

Eksterne lenker 
 

Kommuner i Sveits
Bosetninger første gang omtalt i 1243
Adlikon bei Andelfingen

Adlikon bei Andelfingen  (eller bare Adlikon) er en kommune i distriktet Andelfingen i kantonen Zürich. Kommunen har 579 innbyggere (desember 2011).

Adlikon ble først nevnt i 1255 som Adilinkon. Kommunen ligger sør for elven Thur.

Eksterne lenker 
 

Kommuner i Sveits
Zürich (kanton)
Aedermannsdorf

Aedermannsdorf  er en kommune i distriktet Thal i kantonen Solothurn. Kommunen har 568 innbyggere (desember 2011) og et areal på 12.88 km2.

Eksterne lenker 
 

Kommuner i Sveits
Solothurn (kanton)
Bosetninger første gang omtalt i 1308
Aefligen

Aefligen  er en kommune i distriktet Emmental i kantonen Bern. Kommunen har 1 005 innbyggere (desember 2010) og et areal på 2.03 km².

Eksterne lenker 
 

Kommuner i Sveits
Bern (kanton)
Aegerten

Aegerten  er en kommune i distriktet Biel/Bienne i kantonen Bern. Kommunen har 1 730 innbyggere (desember 2010) og et areal på 2.17 km².

Eksterne lenker 
 

Kommuner i Sveits
Bern (kanton)
Aesch (Basel-Landschaft)

Aesch er en kommune i distriktet Arlesheim i kantonen Basel-Landschaft i Sveits. Kommunen har 10 312 innbyggere (desember 2011) og et areal på 7.39 km². Kommunesenteret ligger 315 meter over havet.

Aesch grenser i øst mot kantonen Solothurn.

Eksterne lenker 
 

Kommuner i Sveits
Basel-Landschaft
Aesch (Luzern)

Aesch  er en kommune i distriktet Hochdorf i kantonen Luzern. Kommunen har 970 innbyggere (desember 2010) og et areal på 4.62km².

Eksterne lenker 
 
 Aesch på tysk, fransk og italiensk i det nettbaserte Historisk ord for Sveits.

Kommuner i Sveits
Luzern (kanton)
Bosetninger første gang omtalt i 853
Aesch (Zürich)

Aesch  er en kommune i distriktet Dietikon i kantonen Zürich. Kommunen har 1 083 innbyggere (desember 2011) og et areal på 5.24 km². Frem til 2001 ble kommunen kalt Aesch bei Birmensdorf.

Eksterne lenker 
 
 Aesch på tysk, fransk og italiensk i det nettbaserte Historical Dictionary of Switzerland.

Kommuner i Sveits
Zürich (kanton)
Bosetninger første gang omtalt i 1124
Aeschi

Aeschi  er en kommune i distriktet Wasseramt i kantonen Solothurn. Kommunen har  innbyggere (desember 2011) og et areal på 5.44 km².

Eksterne lenker 
  (tysk)
 Aeschi SO på tysk, fransk og italiensk i det nettbaserte Historical Dictionary of Switzerland.
 Burgäschi på tysk, fransk og italiensk i det nettbaserte Historical Dictionary of Switzerland.

Kommuner i Sveits
Solothurn (kanton)
Bosetninger første gang omtalt i 1252
Aeschi bei Spiez

Aeschi bei Spiez  er en kommune i distriktet Frutigen-Niedersimmental i kantonen Bern. Kommunen har  innbyggere (desember 2010) og et areal på 30.9 km².

Eksterne lenker 
 
 Aeschi bei Spiez på tysk, fransk og italiensk i det nettbaserte Historical Dictionary of Switzerland.

Kommuner i Sveits
Bern (kanton)
Aetigkofen

Aetigkofen  er en kommune i distriktet Bucheggberg i kantonen Solothurn. Kommunen har 176 innbyggere (desember 2011) og et areal på 2,05 km².

Eksterne lenker 
 
 

Kommuner i Sveits
Solothurn (kanton)
Bosetninger første gang omtalt i 1034
Kommuner opphørt i 2014
2014 i Sveits
Savannedue

Savannedue (Streptopelia capicola) er en fugl i duefamilien i slekta Streptopelia.

Eksterne lenker 
 

Duefugler
Fugler formelt beskrevet i 1857
Dyr formelt beskrevet av Carl Jacob Sundevall
Tore Vorren

Tore Ola Vorren (født 17. april 1944 i Vadsø, død 16. juni 2013) var en norsk geolog. Han var professor ved Universitetet i Tromsø.

Han vokste opp i Tromsø tok hovedfag i geologi ved Universitetet i Bergen.  I 1973 ble han lektor ved Universitetet i Tromsø, professor fra 1979 og har forsket på geologien i Barentshavet og Polhavet. Han utga To menn i isen i 1993, det året de fikk sikret Norsk Polarinstitutt lokalisert til Tromsø, og var styreformann i Roald Amundsen Senter for Arktisk Forskning.
Senteret ga ham i 2001 Polarstatuetten. Ellers har han vært dekan for mat.nat., styreformann ved Universitetet i Tromsø såvel som for Universitetssenteret på Svalbard. Fra Universitetet i Oslo mottok han i 2005 Framkomiteens Nansenbelønning for polar forskning. Han mottok Brøggerprisen i 2011, hedersprisen fra Norsk geologisk forening.

Utgivelser

Referanser

Eksterne lenker 
  
 

Norske geologiprofessorer
Mottakere av Brøggerprisen
Professorer ved Universitetet i Tromsø
Alumni fra Universitetet i Bergen
Personer fra Vadsø kommune
Inge Aarseth

Inge Olav Aarseth (født 30. november 1940) er en norsk geolog.
Han har cand.real. i kvartærgeologi fra Universitetet i Bergen der han etterhvert ble førsteamanuensis i marin geologi.  Fra Norsk geologisk forening fikk han i 2009 Toffenprisen for god formidling.

Bibliografi 

 

Norske geologer
Førsteamanuenser ved Universitetet i Bergen
Alumni fra Universitetet i Bergen
Fødsler i 1940
Holand (Kvæfjord)

Holand er ei bygd i Kvæfjord kommune i Troms. Den ligger på vestsida av Gullesfjorden.

Man kommer dit ved å ta til høyre når du står på fergeleiet på Flesnes. Det er ikke asfalt eller gangfelt langs veien. Det er cirka fire kilometer fra Flesnes fergekai til snuplassen på Holand. Holand er en idyllisk plass på sommeren, med høye fjell og frodig natur. Barna som bor på Holand går på Flesnes skole.

Referanser 

Kvæfjords geografi
Xiaoxianchun

Xiao Xian, også kjent som keiserinne Xiaoxianchun (født som Fuca 28. mars 1712, død 8. april 1748) var en kinesisk keiserinne, gift med Qianlong-keiseren. Hun var Kinas keiserinne 1738-48. 

Xiao Xian var datter av adelsmannen Li Rongbao og søster av Fu Heng av mandsjuklanen Fuca. Hun ble gitt som fru til Hongli (den senere Qianlong-keiseren) i 1727, og fødte i 1728 hans første datter, og i 1730 hans andre sønn. I 1735 ble Hongli keiser, og i 1738 ble Xiao Xian utpekt til hans første keiserinne. 

Xiao Xian beskrives som en meget snill person, som viste omtanke mot alle ved hoffet; ikke bare mot keiseren, men også mot de andra hustruene og konkubinene, mot evnukkene og tjenestepikene. Hun skal ha båret blomster i sitt hår i stedet for smykker fordi hun ikke likte å spandere penger på seg selv. Xiao Xian ansees å ha skikket seg vel i rollen som keiserinne, og presiderte pliktoppfyllende ved alle de konfucianske ritualer som hun var forventet å delta i. Hun gjenopptok i 1742 Den store silkeseremonien, et ritual der keiserinnen skulle lede hoffdamene i feiringen av silkevevingskunsten, og hun ble den første keiserinnen i mandsjudynastiet som ledet dette ritualet. Hun ledsaget ofte  Qianlong-keiseren på hans reiser, og døde under en av disse, 36 år gammel. 

Hun ble etterfulgt av keiserinne Ulanara.

Referanser

Litteratur 
 Norman Kutcher: «The Death of the Xiaoxian Empress: Bureaucratic Betrayals and the Crises of Eighteenth-Century Chinese Rule», i The Journal of Asian Studies. Vol. 56, No. 3 (Aug., 1997), s. 708–725.

Mandsjuer
U.S. Steel

United States Steel Corporation, ofte kjent som U.S. Steel, er en stålprodusent med større produksjonsanlegg i USA, Canada og Sentral-Europa. Selskapet er verdens 12. største stålprodusent (2010). I 1991 ble den omdøpt til USX Corporation, men fikk tilbake navnet United States Steel Corporation i 2001, ettersom aksjeeierne i USX oppga sine bestrebelser innenfor stålproduksjon i kjølvannet av oppkjøpet av Marathon Oil og Texas Gas i 1982. Den er fortsatt USAs største stålprodusent, selv om den bare produserer litt mer stål enn den gjorde i 1902. Selskapet var listet på Dow Jones Industrial Average fra 1. april 1901 til 3. mai 1991.

Eksterne lenker 
 

Selskaper etablert i 1901
Jernindustriselskaper
Industriselskaper fra USA
1901 i USA
Rejmyre kirke

Rejmyre kirke (svensk: Rejmyre kyrka) er en tømmerkirke som ligger i Rejmyre, Sverige, like øst for Reijmyre glassverk og nesten 27 km nord for Finspång.

Historikk
Da Reijmyre glassverk ble bygget i 1810, vokste befolkningen og i 1837 ville de bygge et kapell. I 1838 ble en rektangulær tømmerkirke bygget straks øst for glassverket.

Ved renoveringer har kirkens interiør blitt endret. I 1952 ble prekestolen ovenfor alteret erstattet av en ambo som ble plassert i korets venstre side. Ovenfor alteret ble et oljemaleri plassert.

Kilder

Svenska kyrkans kirkebygninger i Sverige
Religiøse byggverk fra 1838
1838 i Sverige
Finspång kommune
Markus Persson

Markus Alexej Persson (født 1. juni 1979 i Stockholm i Sverige), også kjent under aliaset Notch, er en svensk spillutvikler og grunnlegger av Mojang som han stiftet med Carl Manneh og Jakob Porsér i 2010. Han står bak videospillet Minecraft.

Biografi 
Markus Persson vokste opp i Edsbyn i Hälsingland, der han bodde i sju år, og senere i Stockholm. Han startet å programmere med en Commodore 128 da han var sju år gammel. Han eksperimenterte mye med forskjellige «type-in» programmer og som åtteåring lagde han sitt første tekst-baserte eventyrspill. I 2005 startet Persson å jobbe som en spillutvikler for King.com, som han forlot i 2009 for å jobbe som programmerer for Jalbum. I mai samme år stiftet han spillselskapet Mojang. I 2010 sa Persson opp jobben sin i Jalbum for å konsentrere seg fullt om Minecraft. Mojang fikk senere flere ansatte der flere av dem var tidligere Jalbum-ansatte. I 2010 ble PayPal-kontoen hans midlertidig sperret grunnet mistenkelig aktivitet ettersom han hadde mottatt store summer på kort tid fra salget av Minecraft.

Han forlot Mojang i 2014 etter å ha solgt det til Microsoft for 2,5 milliarder dollar.

Persson har også gitt ut electronica-musikk under navnet Markus Alexei.

Arbeid

Minecraft 

Minecraft er et 3D sandkassespill der man kan bygge og overleve i en verden laget av kuber. Minecraft har solgt over 186 millioner kopier og er ansett som en av verdens bestselgende spill. Spillet finnes til Android, iOS, Linux, Microsoft Windows, OS X, PlayStation 3, PlayStation 4, PlayStation Vita, Raspberry Pi, Wii U, Nintendo Switch, Windows Phone, Xbox 360 og Xbox One.

Scrolls 
Scrolls er et videospill inspirert av brettspill og samlekortspill. Spillet blir i hovedsak utviklet av Perssons kollega Jakob Porsér. Mojang ble saksøkt av Bethesda Softworks på grunn av at de mente at navnet var for likt deres spillserie The Elder Scrolls. Persson inviterte Bethesda til en Quake 3-turnering for å løse saken, noe Bethesda avslo. I 2011 bekreftet Persson via Twitter at Bethesdas søksmål skulle opp i retten. I 2012 ble det inngått et forlik mellom Mojang og Bethesda.

Referanser

Eksterne lenker 
 
 
 

Svenske forretningsfolk
Milliardærer
Videospilldesignere fra Sverige
Personer i videospillindustrien
Minecraft
Vitenskapsåret 1793

Vitenskapsåret 1793 er en oversikt over hendelser, prisvinnere, fødte og avdøde personer med tilknytning til vitenskap i 1793.


Hendelser

 24. oktober - Den franske revolusjonskalenderen, konstruert av Gilbert Romme, blir innført av nasjonalkonventet.

Biologi
 10. juni - Muséum national d'histoire naturelle blir formelt etablert i Paris av nasjonalkonventet i den første franske republikk.
 Christian Konrad Sprengel utgir Das entdeckte Geheimnis der Natur im Bau und in der Befruchtung der Blumen i Berlin, en pionerstudie om pollineringens økologi.

Medisin
 Matthew Baillie utgir The Morbid Anatomy of Some of the Most Important Parts of the Human Body, som ansees som den første systematiske studien av patologi og den første utgivelsen på engelsk som bare omhandler dette temaet. Han er kreditert for å være den første til å identifisere transposisjonen av de store arteriene og situs inversus.
 John Bell begynner i Edinburgh å utgi The Anatomy of the Bones, Muscles & Joints (første bind av The Anatomy of the Human Body, som seinere kommer ut i minst sju opplag) og Discourses on the Nature and Cure of Wounds med illustrasjoner av ham selv og hans bror Charles.
 Gulfeber-epidemien i Philadelphia i USA.

Teknologi
 15. mai - Den spanske oppfinner Diego Marín Aguilera flyr en "glideanordning" omkring 360 meter.
 Eli Whitney finner opp bomullsginmaskinen (cotton engine, bomullsmaskin) og tar patent året etter.

Prisvinnere
Copleymedaljen: Ikke utdelt

Fødsler
 8. januar – Ludwig Reichenbach, tysk botaniker og ornitolog (død 1879)
 20. februar - Christian Pingel, dansk mineralog (død 1852)
 8. april - Karl Ludwig Hencke, tysk astronom (død 1866)
 15. april - Friedrich Georg Wilhelm Struve, tysk astronom (død 1864)
 April - Thomas Addison, engelsk lege og forsker (død 1860)
 1. mai - Ernst Friedrich Glocker, tysk mineralog (død 1858)
 13. juli - George Green, britisk fysiker og matematiker (død 1841)
 3. oktober - Carl Johan Ekströmer, svensk kirurg (død 1860)
 11. oktober - Henrik Johan Walbeck, finsk astronom og geodet (død 1822)
 15. november - Michel Chasles, fransk matematiker (død 1880)
 Carl Johan Hill, svensk matematiker (død 1875)

Dødsfall

|-
|Februar || 2. || William Aiton || skotsk || botaniker || align=center| 61/62 || align=center| 1731 || 

|November || 12. || Jean Sylvain Bailly || fransk || matematiker og astronom ||align=center|57 ||align=center|1736 || 
|}
 27. februar - Karl Friedrich Wenzel, tysk kjemiker og metallurg (født 1740)
 21. april - John Michell, britisk naturfilosof og geolog (født 1724)
 20. mai - Charles Bonnet, sveitsisk biolog (født 1720)
 26. juni - Gilbert White, engelsk biolog (født 1720)
 26. september - Jean Baptiste François Pierre Bulliard, fransk mykolog (født ca. 1742)
 16. oktober - John Hunter, skotsk kirurg, patolog og komparative anatomi (født 1728)
 Nicolaas Laurens Burman, nederlandsk botaniker (født 1734)
 Daniel Rolander, svensk botaniker, en av Linnés elever (født 1725)

Referanser
Anna Smolik

Anna Smolik (født 3. oktober 1928 i Wien) er en østerriksk skuespillerinne.

Hun fullførte skuespillerutdannelsen sin hos Maria Eis og Gisela Wilke. Parallelt med dette tok hun ballettimer. Fra 1945 spilte hun ved Landestheater i Linz og ved Wiener Burgtheater. Senere ble hun engasjert ved Tiroler Landestheater i Innsbruck, Theater Baden-Baden i Baden-Baden, Badisches Staatstheater i Karlsruhe og ved Bühnen der Stadt Köln i Köln. I 1964 spilte hun elskerinnen i stykket Jedermann ved Festspillene i Salzburg. I tillegg til teatervirksomhet har hun fra tid til annen vært engasjert i film og fjernsyn. I 1959 spilte hun den arrogante og bortskjemte aristokratdatteren Elisabeth von Gall i Und ewig singen die Wälder. Filmen var en kontroversiell adapsjon av Trygve Gulbranssens Og bakom synger skogene.

I 1964 giftet hun seg med skuespilleren Benno Hoffmann, som hun spilte med i kriminalserien Die Schlüssel. På begynnelsen av 1970-tallet trakk seg tilbake fra det offentlige liv.

Filmografi 
 1955: Zwischen den Zügen (Fjernsynsfilm)
 1957: Eurydice (Fjernsynsfilm)
 1959: Und ewig singen die Wälder - Østerrike
 1959: Der König ist tot (Fjernsynsfilm)
 1960: Paris, 20. juli (Fjernsynsfilm)
 1961: Der Teufel spielte Balalaika - Frankrike/Tyskland
 1965: Die Schlüssel (Kriminalserie)
 1965: Nora oder ein Puppenheim (Fjernsynsfilm)
 1968: Der Fall Wera Sassulitsch (Fjernsynsfilm)
 1969: Nennen Sie mich Alex (Fjernsynsfilm)
 1970: Der Fall Sorge (Fjernsynsfilm)
 1970: Der Kurier der Kaiserin (Fjernsynsserie); episode: Die Sache mit Palapolo 
 1971: Hamburg Transit (Fjernsynsserie); episode: 35 Minuten Verspätung

Teateropptredener (utvalg) 
 1963: De muntre fruer i Windsor etter William Shakespeare, Hannover-Herrenhausen, Heckentheater
 1964: Jedermann etter Hugo von Hofmannsthal, Festspillene i Salzburger

Hørespill 
 6. november 1956: Berta Garlan etter Arthur Schnitzler; Regi: Max Ophüls - Produksjon : SWF

Referanser

Eksterne lenker 
 

Østerrikske skuespillere
Personer fra Wien
Skuespillere i filmer basert på Bjørndaltrilogien